Comprimidos de 200mg de ibuprofeno xenérico, un AINE común
Os **antiinflamatorios non-esteroides** (abreviado **AINE**) son un grupo variado e quimicamente heteroxéneo de fármacos principalmente antiinflamatorios, analxésicos e antipiréticos, os cales reducen os síntomas da inflamación, a dor e a febre. Todos eles exercen o seu efecto mediante a inhibición do enzima ciclooxixenase. Os  antiinflamatorios naturais, segregados polo propio organismo, son os derivados dos corticoides, substancias de orixe esteroideo de potente acción antiinflamatoria, pero con importantes efectos secundarios.

En oposición aos corticoides, o termo "non  esteroideo" aplícase aos AINE para recalcar a súa estrutura química non esteroidea e a menor cantidade de efectos secundarios. O termo foi acuñado en 1960 por Michael W. Whitehouse. Como analxésicos caracterízanse por non pertencer á clase dos narcóticos e actuar bloqueando a síntese de prostaglandinas.

Os efectos secundarios dependen do fármaco específico, pero en gran medida inclúen un maior risco de úlceras e hemorraxias gastrointestinales, presión arterial alta, problemas cardiacos e enfermidade renal.

No mercado existen 2 tipos de AINEs dispoñibles, os clásicos, que actúan inhibindo principalmente á enzima ciclooxigenasa (COX) de modo non selectivo, inhiben por tanto os 2 subtipos, COX-1 e COX-2, e os selectivos para a COX-2, que contan con menos efectos secundarios gastrointestinais.

Os AINEs máis coñecidos son a aspirina e o ibuprofeno. Neste último a dose máxima para adquirir nunha farmacia en España sen receita médica é de 400mg. O paracetamol non se adoita incluír neste grupo xa que practicamente carece de acción antiinflamatoria.

Notas
-----

1. ↑  "Vocabulario de medicina" (PDF). *Universidade de Santiago de Compostela*. Consultado o 19 de setembro de 2016.
2. ↑  Philippe Maslo, Raphaël Olle Cervera, Nuria Casals (2001): *Las dolencias de la espalda* (en español). Publicado por Editorial Paidotribo, 2001. ISBN 84-8019-266-6
3. ↑  Buer, JK: «Origins and impact of the term 'NSAID'», Inflammopharmacology, vol. 22, no 5, 2014, p. 263-7. (PMID 25064056, DOI 10.1007/s10787-014-0211-2, ler en línea [arquivo])
4. ↑  "AINE (Medicamentos Antiinflamatorios No Esteroides)". *American College of Rheumatology*. Consultado o 26 de decembro de 2021.
5. ↑  "Antiinflamatorios no esteroides, AINE". *Arthritis Foundation*. Arquivado dende o orixinal o 26 de decembro de 2021. Consultado o 26 de decembro de 2021.
6. ↑  Álvarez, Elisa; Rodríguez, Uxía (31 de maio de 2019). "Las farmacias serán rígidas al exigir receta con el ibuprofeno y el paracetamol". *La Voz de Galicia*. Consultado o 26 de decembro de 2021.
7. ↑  Hinz, Burkhard; Cheremina, Olga; Brune, Kay (20 de setembro de 2007). "Acetaminophen (paracetamol) is a selective cyclooxygenase-2 inhibitor in man". *The FASEB Journal* **22** (2): 383–390. ISSN 0892-6638.

---

|  |  |
| --- | --- |
| Este artigo tan só é un bosquexo |  *Este artigo sobre medicina é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q188724
* EBID: ID
* GEC: 0262138
* JSTOR: nonsteroidal-antiinflammatory-agents
* MAG: 2776187446
* NKC: ph123247

 |

|  |  |
| --- | --- |
| Identificadores | 
* ChEBI: 35475
* MeSH: D000894
* MeSH: D27.505.696.663.850.014.040.500
* NCIt: C257
* NDF-RT: N0000175721
* RxNorm: 991139
* UMLS: C0003211

 |